48 orët e fundit para zgjedhjeve për në Kongres
Figura të famshme vazhdojnë turnetë e tyre në Amerikë për të gjallëruar votuesit
Pas një sezoni të gjatë zgjedhor irritues dhe përçarës, zgjedhjet për në Kongresin amerikan do të konsiderohen në mënyrë të pashmangshme si referendum për presidentin Trump. Kanë ngelur vetëm 48 orë deri në zgjedhjet e së martës. Presidenti Trump do të vazhdojë pjesëmarrjen në tubime deri ditën e fundit. Ai ishte në dy tubime të shtunën, ka planifikuar dy për sot dhe tre të tjerë për nesër. Ndërkohë, ish-presidenti Obama do të mbajë fjalim sot në mbështetje të demokratëve në Çikago. Tashmë vetëm 48 orë kanë ngelur para zgjedhjeve vendimtare për Kongresin amerikan. Dhe figura nga të dyja palët, vazhdojnë turnetë nëpër vend. Presidenti Trump është në segmentin e fundit të një fushate që do të përfshijë gjithsej 44 qytete. Të shtunën, ai ishte në shtetet e Montanës dhe Floridës: tha presidenti Trump gjatë një tubimi. Sot, do të marrë pjesë në tubime në Xhorxhia dhe Tenesi...dhe nesër në shtetet Indiana, Ohajo, dhe Mizuri. Presidenti foli për ekonominë, por pranoi se njerëzit reagojnë më shumë kur flitet për imigracionin dhe sigurimin e kufirit. tha ai. Ndërkohë një karvan emigrantësh është ende 1100 kilometra larg nga kufiri i Shteteve të Bashkuara... Presidenti e ka përdorur atë si pikë mbështetëse: Disa demokratë e quajnë karvanin një çështje humanitare dhe...në një sondazh të ABC News dhe Washington Post-it, 47 për qind e të anketuarve thanë se ata kanë besim tek demokratët për të menaxhuar sigurimin e kufirit, ndërkohë që 49 për qind thanë se kanë besim tek republikanët. Në shtetin e Ohajos, ish-nënpresidenti Joe Biden u shpreh se zgjedhjet janë një referendum për udhëheqjen e Trump-it. Votuesit e kanë marrë seriozisht mesazhin... rradhë të gjata ka patur nga Nevada në Karolinën e Veriut, demokratë dhe republikanë duke votuar herët: thotë një votues. Numri i atyre që do të votojnë ka gjasa të jetë përqindje historike...numri i atyre që kanë votuar herët është dyfishi nga katër vjet më parë....